บาทเปิด 32.72 บาทต่อดอลลาร์ อ่อนค่า
เงินบาทเปิดตลาด 32.72 บาทต่อดอลลาร์ อ่อนค่าหลังดอลล์แข็ง นักลงทุนหันถือสินทรัพย์ปลอดภัยหลังข้อมูลเศรษฐกิจสหรัฐแย่กว่าคาด
16 เม.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.72 บาท/ดอลลาร์ อ่อนค่าจากเย็นวานนี้ที่ระดับ 32.62 บาท/ดอลลาร์ หลังดอลลาร์แข็งค่าเนื่องจากได้รับแรงกดดันจากตัวเลขเศรษฐกิจสหรัฐที่ออกมาแย่กว่าคาด ส่งผลให้นักลงทุนหันไปถือครองสินทรัพย์ที่ปลอดภัย
"บาทอ่อนค่าจากเย็นวานนี้ หลังตัวเลขเศรษฐกิจสหรัฐออกมาแย่กว่าคาด ทำให้นักลงทุนหันไปถือครองสินทรัพย์ปลอดภัยกันมากขึ้น" นักบริหารเงิน กล่าว
นักบริหารเงิน ประเมินกรอบเงินบาทวันนี้ไว้ระหว่าง 32.65-32.85 บาท/ดอลลาร์